Politiet i Salten fikk melding om at hotellgjester på Thon hotell Nordlys kunne nyte mer enn flott sjøutsikt tidlig lørdag morgen.

- En vekter ringte oss og fortalte at et par hadde åpenlys og høylydt sex på kaia, rett ved uteserveringa til hotellet, forteller operasjonsleder Ivar Bo Nilsson til an.no.

Den noe uvanlige henvendelsen ble loggført klokken 04.30. Politiet rykket ut og avbrøt hyrdestunden.

- Man kan godt si at de ble tatt med buksene nede. Men de etterkom politiets anmodning om å flytte aktiviteten til et annet sted.

Paret blir ikke anmeldt for forholdet og kunne forlate stedet godt fornøyd.